open-index/open-wikipedia-markdown huggingface dataset:
Σίλε

Ο όρος **Σίλε** μπορεί να αναφέρεται σε: 

* Σίλε (ποταμός), ποταμός στην Ιταλία
* Χηλή, πόλη στην επαρχία Κωνσταντινούπολης, γνωστή ως Σίλε (τουρκ. Şile) στα τούρκικα
* Σίλε (όνομα), γυναικείο ιρλανδικό όνομα
* Σίλε (ποταμός στην Φριούλι-Βενέτσια Τζούλια), ποταμός στην επαρχία Πορντενόνε της ιταλικής περιφέρειας Φριούλι-Βενέτσια Τζούλια.
Στάνος Αιτωλοακαρνανίας

Ο **Στάνος** είναι πεδινό χωριό στην Περιφερειακή Ενότητα Αιτωλοακαρνανίας με υψόμετρο 140 μέτρα. Σύμφωνα με το σχέδιο Καλλικράτης, αποτελεί την Τοπική Κοινότητα Στάνου, η οποία ανήκει στη Δημοτική Ενότητα Αμφιλοχίας του Δήμου Αμφιλοχίας.  Κατά την απογραφή του 2021 αριθμούσε 770 κατοίκους..

Βρίσκεται δυτικά της λίμνης Αμβρακίας, σε απόσταση 6,5 χλμ. νότια της Αμφιλοχίας. Είναι κτισμένος στις πλαγιές ενός λόφου και στην ανατολική του πλευρά περνάει η παλαιά εθνική οδός Αντιρρίου - Ιωαννίνων.

## Ιστορία
Την περίοδο της τουρκοκρατίας αναφέρεται από τον Άγγλο περιηγητή Γουλιέλμος Λήκ ο οποίος στις 18 Ιουνίου 1805 γράφει: «*Η Στάνος είναι ένα χωριό του ίδιου μεγέθους με την Αμβρακιά και στο ίδιο μ’ αυτήν ύψος*». Το 1836 αναφέρεται να προσαρτάται στον τότε δήμο Αμβρακίας. Σύμφωνα με την παράδοση στη σημερινή του θέση κτίστηκε το 1883 μετά από μετακίνηση των κατοίκων του από βορειότερη τοποθεσία και το όνομα της περιοχής προήλθε από τις πολλές στάνες κτηνοτρόφων που υπήρχαν στην περιοχή.

## Δημογραφική εξέλιξη
Η δημογραφική εξέλιξη του οικισμού είναι η εξής:

## Αξιοθέατα
Αξιοθέατο της περιοχής είναι η εκκλησία της Αγίας Παρασκευής απέναντι από τη λίμνη και τις πλαγιές του όρους Πεταλάς, η οποία είναι κτισμένη στη βάση μεγάλων βράχων από το 1550 και διακοσμείται με σημαντικές μεταβυζαντινές τοιχογραφίες.

## Εξωτερικοί σύνδεσμοι
* 26 Ιουλίου 1963: Το πολύνεκρο ναυάγιο στη λίμνη Αμβρακία από τον ιστότοπο https://www.protothema.gr 

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
ΦΚ Κάουνο Ζαλγκίρις

Η **ΦΚ Κάουνο Ζαλγκίρις** είναι μια λιθουανική ποδοσφαιρική ομάδα από το Κάουνας. Ιδρύθηκε το 2004. Χρώματα της ομάδας είναι το πράσινο και άσπρο. Η ομάδα αγωνίζεται στο Ντάριους και Γκιρένας Στάτιουμ, χωρητικότητας 15.315 θέσεων.

## Τίτλοι
* **[[Πρωτάθλημα ποδοσφαίρου Λιθουανίας|Πρωταθλήματα Λιθουανίας]] (1):** 2025

## Ευρωπαϊκές συμμετοχές

## Παραπομπές


## Εξωτερικοί σύνδεσμοι
*Επίσημη ιστοσελίδα 


Κατηγορία:Ποδοσφαιρικές ομάδες Λιθουανίας
Κατηγορία:Ιδρύσεις ποδοσφαιρικών ομάδων το 2004
Συκούλα Αιτωλοακαρνανίας

Η **Συκούλα**, είναι πεδινό χωριό στην Περιφερειακή Ενότητα Αιτωλοακαρνανίας σε υψόμετρο 20 μέτρα.

## Γενικά στοιχεία
Η Συκούλα βρίσκεται στα βόρεια όρια με την Περιφερειακή Ενότητα Άρτας σε απόσταση 32 χλμ. Β.-ΒΔ. από την Αμφιλοχία (μέσω Ιονίας Οδού) και 15 χλμ. ΝΑ. από την Άρτα. Καταγράφεται επίσημα για πρώτη φορά το 1997 να ανήκει στην τότε κοινότητα Μενιδίου. Σύμφωνα με το σχέδιο Καλλικράτης, μαζί με το Μενίδι, το Ελαιοχώρι, τη Λαγκάδα, το Θεριακήσι και το Κατσούλι αποτελούν την Τοπική Κοινότητα Μενιδίου που ανήκει στη Δημοτική Ενότητα Μενιδίου του Δήμου Αμφιλοχίας και σύμφωνα με την απογραφή του 2011 έχει πληθυσμό 189 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
ΦΚ Πετροκούμπ Χιντσέστι

Η **ΦΚ Πετροκούμπ Χιντσέστι** είναι ποδοσφαιρική ομάδα της Μολδαβίας από την πόλη Χιντσέστι. Συμμετέχει στο Πρωτάθλημα ποδοσφαίρου Μολδαβίας. Ιδρύθηκε το 1994. Έδρα της ομάδας είναι το Δημοτικό Στάδιο Χιντσέστι χωρητικότητας 1000 θεατών.

## Τίτλοι

*Πρωτάθλημα ποδοσφαίρου Μολδαβίας: 1**
2024

* **Μολδαβικό κύπελλο: 2**
2020, 2024
* **Σούπερ Καπ Μολδαβίας: 1'''
2014
## Ευρωπαϊκές συμμετοχές
### Συνοπτικά

## Παραπομπές


Κατηγορία:Ποδοσφαιρικές ομάδες Μολδαβίας
Κατηγορία:Ιδρύσεις ποδοσφαιρικών ομάδων το 1994
Μύλοι Αλλατίνη

Οι **Μύλοι Αλλατίνη** είναι από τα ιστορικότερα κτίρια της Θεσσαλονίκης. Βρίσκονται επί της Λεωφόρου Γεωργίου Παπανδρέου και χρονολογούνται από το 1890. Άνηκαν στην ιταλο-εβραϊκή οικογένεια Allatini και σχεδιάστηκαν από τον Ιταλό αρχιτέκτονα, Βιταλιάνο Ποζέλι. Ο ίδιος σχεδίασε και τη Βίλλα Αλλατίνι, το 1898. η οποία προοριζόταν αρχικά για κατοικία, αλλά στέγασε τα γραφεία Διοίκησης. Στα 1883, οι αδελφοί Αλλατίνη «έστησαν» τον περίφημο «Kυλινδρόμυλο Αλλατίνη», με πρωτοβουλία του διακεκριμένου γιατρού, Μωυσή Αλλατίνη, που έφτασε από την Φλωρεντία (λίγο αργότερα ιδρύεται και το κεραμοποιείο Αλλατίνη). Στο σημείο υπήρχε ήδη από το 1854 ένας γαλλικός ατμόμυλος, που ανήκε στον Darblay de Corblay και στο κτίριο αυτό εγκαταστάθηκε ο πρώτος κυλινδρόμυλος.

Το 1898, ο Μύλος καταστράφηκε ολοσχερώς από πυρκαγιά και ξαναχτίστηκε μεγαλύτερος, στην ίδια θέση, σε σχέδια του Ιταλού αρχιτέκτονα Βιταλιάνο Ποζέλι. Τον Σεπτέμβριο του 1900, εγκαινιάστηκαν οι νέοι Μύλοι, που παρέμειναν σε λειτουργία μέχρι τη δεκαετία του ’80. Με το ξέσπασμα του ιταλο-τουρκικού πολέμου το φθινόπωρο του 1911, οι Τούρκοι σε αντίποινα έκλεισαν τα γραφεία και τα καταστήματα όλων των Ιταλών υπηκόων και η οικογένεια Αλλατίνη έφυγε τότε στην Ιταλία.
Το 1951 ο αλευρόμυλος κάηκε και πάλι ολοσχερώς για αδιευκρίνιστους λόγους, αλλά ξαναχτίστηκε πάνω στα ερείπια του κτιρίου, κρατώντας το εξωτερικό περίβλημα των τούβλινων τοίχων που διασώθηκε, ενώ προστέθηκε ένας ακόμη όροφος (ο πέμπτος). Το 1971, το οικόπεδο των Μύλων Αλλατίνη χαρακτηρίστηκε κοινόχρηστος χώρος πρασίνου, αλλά το ελληνικό δημόσιο δεν προχώρησε στην απαλλοτρίωσή του. 

Το 1991, ολόκληρο το πρώην βιομηχανικό συγκρότημα -τα κτίρια αλλά και το σύνολο του οικοπέδου- αποκτούν τον επίσημο χαρακτηρισμό του ιστορικά διατηρητέου μνημείου. Το 2015, ένα 15χρονο κορίτσι έχασε τη ζωή του πέφτοντας από ύψος τριών μέτρων στο εγκαταλειμμένο κτίριο, καθώς οι ερημωμένοι Μύλοι έγιναν στέκι της νεολαίας, χωρίς όμως να υπάρχουν τα απαραίτητα μέτρα ασφαλείας. Σε εκείνη τη χρονική συγκυρία, μπήκε περίφραξη στον χώρο, ενώ μέχρι στιγμής  δεν έχει υπάρξει κάποιο σχέδιο για να αναδειχθεί το σημείο. Οι νέες βιομηχανικές εγκαταστάσεις της εταιρείας Αλλατίνη βρίσκονται στη Σίνδο.

## Πηγές
* 10 πράγματα που κάθε Θεσσαλονικιός πρέπει να ξέρει για τους Μύλους Αλλατίνη
* Μνημεία της Θεσσαλονίκης

Κατηγορία:Οθωμανική Θεσσαλονίκη
Κατηγορία:Εβραίοι και Ιουδαϊσμός στη Θεσσαλονίκη
Κατηγορία:Κτίρια και κατασκευές στη Θεσσαλονίκη
Κατηγορία:Εταιρείες στην Οθωμανική Αυτοκρατορία
Αυγερινός Παπαρές

Ο **Αυγερινός Παπαρές** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με τον ΔΗΣΥ.

## Βιογραφικά στοιχεία
Ο Αυγερινός Παπαρές γεννήθηκε στη Φασούλα στις 27 Δεκεμβρίου 1931. Ομιλεί, πέρα από την ελληνική, την αγγλική γλώσσα. Εργάστηκε ως τραπεζικός υπάλληλος στην Τράπεζα Κύπρου και ως βιβλιοπώλης.

Είναι νυμφευμένος με την Λουκία Χριστοφίδου και έχει τρεις κόρες.

## Πολιτική διαδρομή
Εξελέγη για πρώτη φορά βουλευτής στις Βουλευτικές εκλογές 1981 στην Εκλογική Περιφέρεια Λεμεσού με τον ΔΗΣΥ για την Δ΄ Κοινοβουλευτική Περίοδο. Επανεξελέγη στις βουλευτικές εκλογές του 1985 με τον συνασπισμό Δημοκρατικός Συναγερμός-Κόμμα Φιλελευθέρων για την Ε΄ Κοινοβουλευτική Περίοδο, όπως και στις βουλευτικές εκλογές του 1991 για την ΣΤ΄ Κοινοβουλευτική Περίοδο.

## Παραπομπές

## Πηγές
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λεμεσού
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Ευστάθιος Ευσταθίου

Ο **Ευστάθιος Ευσταθίου** (Μόρφου, 1935 - Λατσιά, 22 Δεκεμβρίου 2024) ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας την περίοδο 1985-1996 εκλεγμένος με το ΕΔΕΚ.

## Βιογραφικά Στοιχεία
Ο Ευστάθιος Ευσταθίου γεννήθηκε στη Μόρφου το 1935. Ομιλεί, πέρα από την ελληνική, την αγγλική γλώσσα. Σπούδασε νομική και οικονομικές επιστήμες. Εργάζεται ως δικηγόρος.

## Πολιτική διαδρομή
Εξελέγη βουλευτής στις Βουλευτικές εκλογές του 1985 στην Εκλογική Περιφέρεια Λευκωσίας με την ΕΔΕΚ για την Ε΄ Κοινοβουλευτική Περίοδο. Επανεξελέγη στις Βουλευτικές εκλογές του 1991 για την ΣΤ΄ Κοινοβουλευτική Περίοδο.

Απεβίωσε σε ηλικία 89 ετών στις 22 Δεκεμβρίου 2024.

## Παραπομπές


## Πηγές
* 

Κατηγορία:Βουλευτές εκλεγμένοι με το Κίνημα Σοσιαλδημοκρατών-ΕΔΕΚ
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Μιχαλάκης Κυπριανού

Ο **Μιχαλάκης Κυπριανού** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ.

## Βιογραφικά στοιχεία
Ο Μιχαλάκης Κυπριανού γεννήθηκε στη Μόρφου το 1937. Ομιλούσε, πέρα από την ελληνική, την αγγλική, τη γαλλική και την τουρκική γλώσσα. Σπούδασε νομική στο Μίτολ Τεμπλ και εργαζόταν ως δικηγόρος. Διετέλεσε Εισαγγελέας (1968-1970) και Ανώτερος Εισαγγελέας (1970-1991) στη Νομική Υπηρεσία της Κυπριακής Δημοκρατίας.

Ήταν νυμφευμένος με την Ιωάννα Κυπριανού και είχε μία κόρη και δύο υιούς. Απεβίωσε στις 10 Απριλίου 2018.

## Πολιτική διαδρομή
Εξελέγη βουλευτής Βουλευτικές εκλογές 1991 στην Εκλογική Περιφέρεια Λευκωσίας με τον συνασπισμό Δημοκρατικός Συναγερμός-Κόμμα Φιλελευθέρων για την ΣΤ΄ Κοινοβουλευτική Περίοδο.

## Πρόεδρος ΚΟΠ
Διετέλεσε πρόεδρος της Κυπριακής Ομοσπονδίας Ποδοσφαίρου (ΚΟΠ) την περίοδο 1979-1987.

## Παραπομπές

## Πηγές
* 
* 

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Πρόεδροι Κυπριακής Ομοσπονδίας Ποδοσφαίρου
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Τζορτζ Βέλλα

Ο **Τζορτζ Βέλλα** (*George William Vella*, KUOM KCMG, γεννήθηκε στις 24 Απριλίου 1942) είναι πολιτικός  της Μάλτας , ο οποίος χρημάτισε δέκατος Πρόεδρος της Μάλτας από το 2019 έως το 2024.  Υπήρξε υπουργός Εξωτερικών της Μάλτας από το 1996 έως το 1998, υπό τον πρωθυπουργό Άλφρεντ Σαντ   και υπό τον πρωθυπουργό Τζόζεφ Μούσκατ από το 2013 έως το 2017. Εκλέχθηκε ως ο μοναδικός υποψήφιος στις έμμεσες προεδρικές εκλογές του 2019  και ορκίστηκε ως ο 10ος Πρόεδρος της Μάλτας στις 4 Απριλίου 2019.  

## Πρώτα χρόνια και οικογένεια
Ο Βέλλα γεννήθηκε στο Żejtun το 1942. Είναι παντρεμένος με τη Μίριαμ (το γένος Γκρίμα). Έχει δύο κόρες και ένα γιο, μαζί με επτά εγγόνια.   

Αποφοίτησε από την Ιατρική Σχολή το 1964, έχοντας αποκτήσει δίπλωμα στην Ιατρική της Αεροπορίας από το Φάρνμποροου του Ηνωμένου Βασιλείου. 

## Καριέρα

### Εργατικό κόμμα
Ο Βέλλα εντάχθηκε στο Εργατικό Κόμμα (PL) και ξεκίνησε την κοινοβουλευτική του σταδιοδρομία το 1976. Στη συνέχεια, εξελέγη μέλος του κοινοβουλίου τον Ιανουάριο του 1978 και στις γενικές εκλογές του 1981, του 1992, του 1996, του 1998, του 2003, του 2008 και του 2013. Ως βουλευτής αντιπροσωπεύει την 3η και 5η Περιφέρεια.   

### Στο εξωτερικό
Το 1978, ο Βέλλα ήταν αναπληρωματικό μέλος της Κοινοβουλευτικής Συνέλευσης του Συμβουλίου της Ευρώπης και εισηγητής , αρμόδιος για θέματα θαλάσσιας ρύπανσης από θαλάσσιες πηγές στη Διάσκεψη των Τοπικών και Περιφερειακών Αρχών της Ευρώπης (CLRAE). Από τον Ιανουάριο μέχρι τον Μάιο του 1987, διετέλεσε μόνιμος εκπρόσωπος της Μάλτας στο Συμβούλιο της Ευρώπης. 

### Αναπληρωτής ηγέτης
Το 1992, ο Βέλλα εξελέγη αντιπρόεδρος του Εργατικού Κόμματος για τις κοινοβουλευτικές υποθέσεις και εκπρόσωπος εξωτερικών υποθέσεων. Διετέλεσε αντιπρόεδρος της Κοινής Κοινοβουλευτικής Επιτροπής ΕΕ / Μάλτας.  
μικρογραφία|left|Το γραφείο του Βέλλα όταν υπηρετούσε ως αντιπρόεδρος της κυβέρνησης και υπουργός Εξωτερικών
Από το 1995 έως το 1996, ο Βέλλα ήταν μέλος της Επιτροπής Εσωτερικών και της Κοινοβουλευτικής Επιτροπής Εξωτερικών Υποθέσεων.  

### Αντιπρόεδρος της κυβέρνησης και υπουργός Εξωτερικών
Διορίστηκε αναπληρωτής πρωθυπουργός και υπουργός Εξωτερικών και Περιβάλλοντος τον Οκτώβριο του 1996  και πάλι τον Μάρτιο του 2013, υπηρετώντας ως τον Ιούνιο του 2017.  

Ο Βέλλα εξέφρασε την υποστήριξή του στην εκστρατεία για την ίδρυση μιας Κοινοβουλευτικής Συνέλευσης των Ηνωμένων Εθνών, μιας οργάνωσης που προωθεί τη δημοκρατική αναμόρφωση των Ηνωμένων Εθνών και τη δημιουργία ενός πιο υπεύθυνου διεθνούς πολιτικού συστήματος.  

## Παραπομπές


## Εξωτερικοί σύνδεσμοι
* 
* Η επίσημη σελίδα του Βέλλα στο Υπουργείο Εξωτερικών (Μάλτα) 

Κατηγορία:Πρόεδροι της Μάλτας
Νίκος Ρολάνδης

Ο **Νίκος Ρολάνδης** ήταν Ελληνοκύπριος πολιτικός. Διετέλεσε Υπουργός Εξωτερικών, Υπουργός Εμπορίου, Βιομηχανίας και Τουρισμού και βουλευτής στην Εκλογική Περιφέρεια Λευκωσίας.

## Βιογραφικά στοιχεία
Ο Νίκος Ρολάνδης γεννήθηκε στη Λεμεσό στις 10 Δεκεμβρίου 1934. Ομιλούσε, πέρα από την ελληνική, την αγγλική και τη γαλλική γλώσσα. Σπούδασε νομική στο Μίτολ Τεμπλ. Εξάσκησε το επάγγελμα του δικηγόρου για λίγο καιρό. Ασχολήθηκε κυρίως με βιομηχανικές επιχειρήσεις.

Ήταν νυμφευμένος με τη Λέλια Ρολάνδη και είχε δύο κόρες και ένα υιό. Απεβίωσε στις 27 Μαΐου 2021.

## Πολιτική διαδρομή
Το 1976 αποτέλεσε ένα από τα ιδρυτικά μέλη της Δημοκρατικής Παράταξης (μετέπειτα μετονομάστηκε σε ΔΗΚΟ). Στις 9 Μαρτίου 1978 διορίστηκε Υπουργός Εξωτερικών στην κυβέρνηση Σπύρου Κυπριανού 1978. Συνέχισε στην ίδια θέση και στην Κυβέρνηση Σπύρου Κυπριανού 1983. Λόγω διαφωνιών με τον πρόεδρο Σπύρο Κυπριανού σχετικά με το Κυπριακό, παραιτήθηκε τον Σεπτέμβριο του 1983.

Τον Σεπτέμβριο του 1986 ίδρυσε το Κόμμα Φιλελευθέρων. Διετέλεσε πρόεδρος του κόμματος καθ' όλη την περίοδο ύπαρξης του (Σεπτέμβριος 1986-Μάρτιος 1998). Στις βουλευτικές εκλογές του 1991 και στις βουλευτικές εκλογές του 1996 το Κόμμα Φιλελευθέρων συνεργάστηκε με τον Δημοκρατικό Συναγερμό. Το Μάρτιο του 1998 το Κόμμα Φιλελευθέρων εντάχθηκε στον Δημοκρατικό Συναγερμό.

Ο Νίκος Ρολάνδης εξελέγη βουλευτής στις Βουλευτικές εκλογές 1991 στην Εκλογική Περιφέρεια Λευκωσίας με τον συνασπισμό Δημοκρατικός Συναγερμός-Κόμμα Φιλελευθέρων για την ΣΤ΄ Κοινοβουλευτική Περίοδο.

Ήταν υποψήφιος στις προεδρικές εκλογές του 1998. Στον α΄ γύρο πήρε ποσοστό 0,78%. Στον β΄ γύρο υποστήριξε τον Γλαύκο Κληρίδη, ο οποίος και εξελέγη. Ακολούθως, ο Γλαύκος Κληρίδης διόρισε τον Νίκο Ρολάνδη στη θέση του Υπουργού Εμπορίου, Βιομηχανίας και Τουρισμού στην Κυβέρνηση Γλαύκου Κληρίδη 1998. Παρέμεινε στη θέση αυτή μέχρι το τέλος της θητεία της κυβέρνησης.

## Τιμητικές διακρίσεις
Ο Νίκος Ρολάνδης έχει τιμηθεί με:

* τον Μεγαλόσταυρο του Τάγματος της Τιμής της Ελληνικής Δημοκρατίας
* το Μεγάλο Χρυσό Παράσημο της Δημοκρατίας της Αυστρίας
* το Τάγμα του Γιουγκοσλαβικού Αστέρος της Σοσιαλιστικής Δημοκρατίας της Γιουγκοσλαβίας
* το Μετάλλιο «Εξαίρετης Προσφοράς» της Κυπριακής Δημοκρατίας. Η απονομή έγινε τον Σεπτέμβριο του 2019 από τον πρόεδρο της Κυπριακής Δημοκρατίας Νίκο Αναστασιάδη για το διαχρονικό έργο του και την προσφορά του προς την πατρίδα, ιδίως στους τομείς του εθνικού θέματος της Κύπρου και των υδρογονανθράκων.

## Παραπομπές

## Πηγές
*
*
*

|-

|-

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Υπουργοί Εξωτερικών (Κύπρος)
Κατηγορία:Υπουργοί Εμπορίου, Βιομηχανίας και Τουρισμού (Κύπρος)
Κατηγορία:Κυβέρνηση Σπύρου Κυπριανού 1978
Κατηγορία:Κυβέρνηση Σπύρου Κυπριανού 1983
Κατηγορία:Κυβέρνηση Γλαύκου Κληρίδη 1998
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Χάραξ (Θεσσαλία)

Το **Χάραξ** () ήταν μια πόλη-φρούριο της Περραιβίας στην αρχαία Θεσσαλία. Σύμφωνα με την παράδοση, η τοποθεσία της πόλης βρισκόταν στην αριστερή όχθη του Πηνειού, στην είσοδο της Κοιλάδας των Τεμπών. Ωστόσο η ακριβής θέση της πόλης είναι άγνωστη.

## Παραπομπές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Ευρεαίοι

Οι **Ευρεαίοι** είναι ενδεχόμενη ονομασία () πιθανής πόλης της αρχαία Μαγνησίας ή της Πελασγιώτιδας (*Πελασγιῶτις*), στην αρχαία Θεσσαλία. Το όνομα της πόλης (*Εὐρεαῖοι*) δεν μαρτυρείται, αλλά το υποθέτουν έμμεσα, από ορισμένα σπάνια νομίσματα του 4ου αιώνα π.Χ. που φέρουν την επιγραφή «ΕΥΡΕΑΙΩΝ» (που εκλαμβάνεται ως δημωνύμιο). Η ύπαρξη της πόλης δεν είναι βέβαιη, ενώ και η θέση της είναι άγνωστη.

Η συσχέτιση της πόλης με την Πελασγιώτιδα βασίζεται σε ομοιότητες που παρουσιάζονται με παραστάσεις σε νομίσματα της περιοχής της Λάρισας, όπως λ.χ. με εκείνα της Σκοτούσσας, αν και αυτές οι απεικονίσεις ήταν, με τη σειρά τους, αντιγραφές από άλλα νομίσματα. Ωστόσο, για ορισμένους ερευνητές τα νομίσματα των «ΕΥΡΕΑΙΩΝ» έχουν προέλευση την αρχαία Μαγνησία. Περισσότερες ομοιότητες δείχνουν να έχουν (ιδίως λόγω της απεικόνισης γυναικείας κεφαλής στεφανωμένης με πλεξούδα σταφυλιών) με την τεχνοτροπία των νομισμάτων των Ευρυμενών, οπότε δεν θεωρείται απίθανο τα νομίσματα των «ΕΥΡΕΑΙΩΝ» να ανήκουν τελικά σε αυτήν την πόλη, ενώ παρουσιάζουν μορφολογικές ομοιότητες και με εκείνα των παρακείμενων πόλεων του Ριζούντα και της αρχαίας Μελίβοιας. 

## Παραπομπές


Κατηγορία:Αρχαία Μαγνησία
Κατηγορία:Χαμένες αρχαίες πόλεις
Αγγεία (Θεσσαλία)

Η **Αγγεία**  () ήταν πόλη-κράτος στην Δολοπία της αρχαίας Θεσσαλίας. Ο Λίβιος συνδέει την υποχώρηση του Φιλίππου Ε΄ της Μακεδονίας μετά την μάχη του Αώου το 198 π.Χ. με τις επιδρομές των Αιτώλιων στη Θεσσαλία. Θύμα των επιδρομών, μεταξύ άλλων πόλεων, έπεσε και η Αγγεία καθώς και η γειτονική πόλη Κτιμένη. Οι σύγχρονοι μελετητές θεωρούν ότι η Αγγεία βρίσκεται στην θέση της σημερινής Λουτροπηγής.

## Παραπομπές

Κατηγορία:Εγκαταλελειμμένοι οικισμοί στην Ελλάδα
Κατάλογος αρχηγών κράτους της Μάλτας

Ακολουθεί κατάλογος με τους **αρχηγούς κράτους της [[Μάλτα]]ς**, από την ανεξαρτησία του Κράτους της Μάλτας το 1964 μέχρι σήμερα. Από το 1964 ως το 1974 η Μάλτα ήταν έδαφος της Κοινοπολιτείας (Commonwealth realm) και με βάση το σύνταγμα αρχηγός κράτους ήταν η Βασίλισσα της Μάλτας, Ελισάβετ Β΄, την οποία εκπροσωπούσε ένας Γενικός Κυβερνήτης. Έπειτα από συνταγματικές τροποποιήσεις το 1974 η Μάλτα έγινε δημοκρατία και ο Μονάρχης και ο Γενικός Κυβερνήτης αντικαταστάθηκαν από τον Πρόεδρο της Μάλτας, ο οποίος εκλέγεται έμμεσα.

## Βασίλισσα της Μάλτας (1964–1974)
Η διαδοχή στο θρόνο ήταν ίδια με τη διαδοχή στον βρετανικό θρόνο.

### Γενικοί Κυβερνήτες της Μάλτας
Ο Γενικός Κυβερνήτης της Μάλτας ήταν ο απεσταλμένος του Μονάρχη στη Μάλτα και ασκούσε τις περισσότερες από τις εξουσίες του. Διοριζόταν για απεριόριστη θητεία και υπηρετούσε για όσο διάστημα επιθυμούσε ο Μονάρχης. Με την έγκριση του Διατάγματος του Ουεστμίνστερ (1931) ο Γενικός Κυβερνήτης διοριζόταν αποκλειστικά έπειτα από την πρόταση του υπουργικού συμβουλίου της Μάλτας χωρίς την εμπλοκή της βρετανικής κυβέρνησης. Σε περίπτωση κενής θέσης, ο Ανώτατος Δικαστής υπηρετούσε ως Αξιωματούχος Διοικητής (Officer Administering the Government).

;Καθεστώς

## Πρόεδροι της Μάλτας (1974–σήμερα)

Με βάση το Σύνταγμα της Μάλτας, όπως τροποποιήθηκε το 1974, η θέση του Προέδρου της Μάλτας αντικατέστησε τον Μονάρχη ως αρχηγό κράτους. Ο Πρόεδρος εκλέγεται για πενταετή θητεία από το Κοινοβούλιο. Σε περίπτωση που ο Πρόεδρος αδυνατεί να ασκήσει τα καθήκοντά του ή η θέση χηρεύει, ο Πρωθυπουργός διορίζει έναν υπηρεσιακό πρόεδρο, συμβουλευόμενος και τον Αρχηγό της Αντιπολίτευσης. Σε περίπτωση που δεν υπάρχει κάποιο πρόσωπο να αναλάβει υπηρεσιακός πρόεδρος, τότε τα  καθήκοντά του ασκούνται από τον ανώτατο δικαστή.

;Καθεστώς

## Σημαίες

File:Royal Standard of Malta (1964–1974).svg|Βασιλική σημαία
File:Flag of the Governor-General of Malta (1964–1974).svg|Σημαία του Γενικού Κυβερνήτη
File:Flag of the President of Malta.svg|Προεδρική σημαία


## Εν ζωή πρώην πρόεδροι

## Εξωτερικοί σύνδεσμοι
* World Statesmen – Malta
* Rulers.org – Malta

*
Προεδρικές εκλογές της Μάλτας (2019)

μικρογραφία|Τζορτζ Βέλλα
Οι **μαλτέζικες προεδρικές εκλογές** του 2019 έλαβαν χώρα στις 2 Απριλίου 2019. Οι βουλευτές του κοινοβουλίου της Μάλτας ψήφισαν σε έμμεση εκλογή για να εγκρίνουν τον διορισμό του πρώην υπουργού της κυβέρνησης, Τζορτζ Βέλλα, που ήταν ο μοναδικός υποψήφιος, ως Προέδρου της Μάλτας .  

Ο διορισμός του Βέλλα υποστηρίχθηκε τόσο από το κυβερνών Εργατικό Κόμμα όσο και από το Εθνικιστικό Κόμμα της αντιπολίτευσης.  Το Δημοκρατικό Κόμμα ανακοίνωσε ότι υποστήριξε την υποψηφιότητα του Βέλλα για την προεδρία, αλλά αποφάσισε να μποϊκοτάρει την ψηφοφορία για να διαμαρτυρηθεί υπέρ μιας συνταγματικής τροποποίησης που απαιτεί πλειοψηφία των δύο τρίτων για να εκλέξει τον πρόεδρο  και οι δύο βουλευτές του κόμματος δεν παρευρέθηκαν στην ψηφοφορία.  

Η εκλογή ακολουθήθηκε από την επίσημη ορκωμοσία του Βέλλα ως προέδρου στις 4 Απριλίου 2019.  

## Παραπομπές

Κατηγορία:Εκλογές στη Μάλτα
Μαλτα
Κοινό των Ευβοιέων

Το **Κοινό των Ευβοιέων** () ήταν ένα είδος ομοσπονδίας (*[[Συμπολιτεία|κοινόν]]*), στο οποίο συμμετείχαν οι πόλεις της Ευβοίας στην αρχαία Ελλάδα. Το κοινό υπήρχε από το 3ο αιώνα π.Χ. έως τον 2ο ή 3ο αιώνα μ.Χ. 

Το κοινό αναφέρεται για πρώτη φορά κατά τη βασιλεία του Δημήτριου του Πολιορκητή (βασίλευσε το 294-288 π.Χ.), αλλά δεν αναφέρεται πάλι σε κάποιο σωζόμενο γραπτό μέχρι το 194 π.Χ.. Σύμφωνα με τα νομίσματά του, το κοινό επιβίωσε και κατά την εποχή της Ρωμαϊκής Αυτοκρατορίας, ενδεχομένως ακόμη και μέχρι την διοικητική αναδιοργάνωση του Διοκλητιανού (βασίλεψε το 284-305). Ήταν μια πλήρης ομοσπονδία (*συμπολιτεία*) των πόλεων-κρατών, με τη δική της *βουλή* και *[[Εκκλησία του Δήμου|εκκλησία του δήμου]]*, ομοσπονδιακούς νόμους, κοινό νόμισμα (ωστόσο οι πόλεις είχαν το δικαίωμα να εκδίδουν δικά τους κέρματα), και είχε δικαίωμα έκδοσης προξενίας. Ο επικεφαλής του κοινού ονομαζόταν ηγεμόνας.

## Παραπομπές

## Πηγές

* Schwahn, Walther (1931). "Sympoliteia". Realencyclopädie der Classischen Altertumswissenschaft. Band IV, Halbband 7, Stoa-Symposion. col. 1171–1266.

## Περαιτέρω ανάγνωση

* 
Κατηγορία:Ιστορία της αρχαίας Εύβοιας
Σκρλάτιτσα

Η **Σκρλάτιτσα** (*Škrlatica*), γνωστή και από παλαιά ως *Suhi plaz* (= «Ξηρή χιονοστιβάδα»), είναι βουνό και κορυφή των Ιουλιανών Άλπεων, στη Σλοβενία. Με υψηλότερο σημείο σε υψόμετρο 2.740 μέτρα, είναι η δεύτερη υψηλότερη κορυφή της Σλοβενίας (μετά το Όρος Τρίγκλαβ) και η τρίτη υψηλότερη όλων των Ιουλιανών Άλπεων (μόλις 14 μέτρα χαμηλότερη από το Τζοφ ντι Μοντάζιο). Βρίσκεται σε γεωγραφικές συντεταγμένες πλάτος 46°26′ Βόρειο και μήκος 13°49′ Α.

Το όνομα του βουνού είναι το θηλυκό του σλοβενικού επιθέτου *škrlat*, που σημαίνει «πορφυρός», μια αναφορά στην εντυπωσιακή απόχρωση της απότομης βορειοδυτικής πλευράς του στο κοκκινωπό φως του ηλιοβασιλέματος. Το εναλλακτικό όνομα *Suhi plaz* αναφέρεται σε μια συλλογή συντριμμάτων κάτω από την απότομη πλαγιά του Spodnji Rokav.

Η πρώτη καταγεγραμμένη ανάβαση στην κορυφή Σκρλάτιτσα έγινε στις 24 Αυγούστου 1880 από τη νότια πλευρά, από τρεις ορειβάτες: τον Γιούλιους Κούγκυ, τον ορειβατικό οδηγό Αντρέι Κόματς και τον κυνηγό Ματίγια Κραβάνια.

## Παραπομπές


## Εξωτερικοί σύνδεσμοι
* Η Σκρλάτιτσα στο *hribi.net*

Σκρλατιτσα
Μιχαήλ ιμπν Σελτζούκ

Ο **Μιχαήλ ιμπν Σελτζούκ** ήταν Τούρκος οπλαρχηγός που έζησε στις αρχές του 11ου αιώνα, ήταν ένας από τους γιους του Σελτζούκ που έμεινε γνωστός σαν ο γενάρχης της Δυναστείας των Σελτζούκων. Οι εγγονοί του έγιναν Σουλτάνοι της Μεγάλης Αυτοκρατορίας των Σελτζούκων, ο ίδιος ο Σελτζούκ αντίθετα ήταν ένας απλός οπλαρχηγός και αρχηγός της φυλής Κενέκ που ήταν παρακλάδι της μεγάλης Συνομοσπονδίας των Ογούζων Τούρκων. 

Ο Μιχαήλ όπως ο πατέρας του και τα αδέλφια του αρχικά ήταν παγανιστές, ασπάστηκαν το Ισλάμ μετά την εμπλοκή τους σε μάχες με λαούς μη Ισλαμικούς. Ο Μιχαήλ ιμπν Σελτζούκ σκοτώθηκε σε μία από αυτές τις μάχες, το έτος θανάτου του είναι άγνωστο, τοποθετείται στις αρχές του 11ου αιώνα, γύρω στο 1009.
Οι δύο γιοι του Σαγκρί-Μπεγκ (989–1060) και Τογκρούλ-Μπεγκ (990–1063) ήταν οι ιδρυτές της Αυτοκρατορίας των Σελτζούκων.

## Παραπομπές
 		


## Πηγές

*Gabor Agoston-Bruce Masters:Encyclopaedia of the Ottoman Empire
*Shirazi, Saeed (2017-01-06). A CONCISE HISTORY OF IRAN: From the early period to the present time

## Εξωτερικοί σύνδεσμοι
*Σελτζούκ Μπέης

Κατηγορία:Σελτζουκική Αυτοκρατορία
Κατηγορία:Ογούζοι Τούρκοι
Ενιαίον Μέτωπον Εργατών και Αγροτών

Το **Ενιαίον Μέτωπον Εργατών και Αγροτών** (**Ε.Μ.Ε.Α.**, παλαιότερα: **Ενιαίον Μέτωπον Εργατών, Αγροτών και Προσφύγων**) ήταν ελληνικός εκλογικός συνδυασμός που δημιουργήθηκε από το Κομμουνιστικό Κόμμα Ελλάδας για τη συμμετοχή του στις βουλευτικές εκλογές, την περίοδο του Μεσοπολέμου.

## Ιστορία
Το Ενιαίον Μέτωπον Εργατών, Αγροτών και Προσφύγων συγκροτήθηκε το 1926, ως εκλογικός συνδυασμός του Κομμουνιστικού Κόμματος Ελλάδας, για τη συμμετοχή του στις βουλευτικές εκλογές του ίδιου έτους. Ο συνδυασμός έλαβε 4,38% και εξέλεξε δέκα βουλευτές. Ενόψει των εκλογών του 1928, ο συνδυασμός μετονομάστηκε σε «Ενιαίον Μέτωπον Εργατών και Αγροτών». Παρά την επιτυχία του στις εκλογές του 1926, δεν εξέλεξε βουλευτές. Αντίθετα, στις βουλευτικές του 1932, το Ε.Μ.Ε.Α. συγκέντρωσε το 4,97% των ψήφων και εξέλεξε πάλι δέκα βουλευτές. Στις εκλογές του 1933, έχοντας και την υποστήριξη της Κομμουνιστικής Οργάνωσης Μπολσεβίκων Λενινιστών Ελλάδας - Αρχειομαρξιστών, έλαβε 4,64%. Ωστόσο, δεν κατάφερε να εκλέξει βουλευτές, εξαιτίας του πλειοψηφικού εκλογικού συστήματος. Στις βουλευτικές εκλογές του 1935 το Ε.Μ.Ε.Α. συμμετείχε μαζί με άλλους κομμουνιστικούς συνδυασμούς στο συνασπισμό «Κομμουνισταί και Συμπράττοντες». Και πάλι, παρότι ο συνασπισμός έλαβε 9,59%, δεν εξελέγησαν βουλευτές. 

## Αποτελέσματα εκλογών
### Βουλή των Ελλήνων

## Παραπομπές


## Πηγές
* Βουλή των Ελλήνων - Μητρώο Πληρεξουσίων, Γερουσιαστών και Βουλευτών (1922-1935)
* Βουλή των Ελλήνων - Μητρώο Γερουσιαστών και Βουλευτών (1927-1974)

Κατηγορία:Συνασπισμοί πολιτικών κομμάτων στην Ελλάδα
Κατηγορία:Κομμουνιστικό Κόμμα Ελλάδας
Κόμμα Δημοκρατικής Ενώσεως

Το **Κόμμα Δημοκρατικής Ενώσεως** ήταν Ελληνικό πολιτικό κόμμα. Το κόμμα ιδρύθηκε από τον φιλελεύθερο και δημοκρατικό πολιτικό Αλέξανδρο Παπαναστασίου.

## Ιστορία
Το κόμμα συμμετείχε για πρώτη φορά σε εκλογές το 1923,, όπου κέρδισε 17 έδρες και έγινε το τέταρτο μεγαλύτερο κόμμα στο Ελληνικό Κοινοβούλιο. Παρά την επιτυχία του κόμματος το 1923 και το 1926, το κόμμα δεν συμμετείχε στις εκλογές 1928 και στη συνέχεια συγχωνεύτηκε στον Δημοκρατικό Συνασπισμό

Το έμβλημα του κόμματος σχεδιάστηκε από τον Κωνσταντίνο Παρθένη.

## Παραπομπές


## Πηγές
*  

Κατηγορία:Πρώην πολιτικά κόμματα στην Ελλάδα
Ιερά Μονή Παναγίας Ανδρουμπεβίτσης

Η **Ιερά Μονή Παναγίας Ανδρουμπεβίτσης**, βρίσκεται στο Κάμπο Αβίας, στη δυτική Μάνη. Ανήκει στη Μητρόπολη Γυθείου και Οιτύλου και εορτάζει στις 23 Αυγούστου, ημέρα της Απόδοσης εορτής Κοιμήσεως της Θεοτόκου. Από το 1978 λειτουργεί ως γυναικεία μονή.

## Ιστορία της Μονής
Η Μονή χτίστηκε μεταξύ 12ου και 13ου αιώνα όπως προκύπτει από τον αρχιτεκτονικό ρυθμό και την τεχνοτροπία των αγιογραφιών του παλιού καθολικού της. Συνεχόμενα στο παλιό καθολικό χτίστηκε νεότερο, σταυρεπίστεγο μετά τρούλου, το 1704.

Μετά την κατάληψη της Κωνσταντινούπολης από τους Σταυροφόρους, το 1204, η μονή όπως και η γύρω περιοχή πέρασε στους Φράγκους. Στη συνέχεια περιήλθε στους Τούρκους και αργότερα, από το 1687 μέχρι το 1715, στους Βενετούς. Μετά επανήλθε εκ νέου στους Τούρκους.

Το μοναστήρι άκμασε μέχρι τα Ορλωφικά, το 1790, μετά την ατυχή κατάληξη των οποίων εγκαταλήφθηκε. Το 1810 επιτροπές λαϊκών της περιοχής έδωσαν τη Μονή ως μετόχι στη Μονή Δοχειαρίου του Αγίου Όρους. Μετά την απελευθέρωση η Μονή Παναγίας Ανδρουμπεβίτσης και η κτηματική περιουσία της ήταν για έναν αιώνα στην κατοχή της οικογένειας Τζανετάκη.

Το παλαιότερο καθολικό αναστηλώθηκε από την Αρχαιολογική Υπηρεσία Σπάρτης, τη δεκαετία του ’70. Τότε αναστηλώθηκαν και τα κελιά και οι βοηθητικοί χώροι του κτιριακού συγκροτήματος της Μονής.

## Εξωτερικός σύνδεσμος
*https://web.archive.org/web/20190802102138/http://www.im-manis.gr/index.php/androai-ierai-monai/pnevmatiki-zoi/panagia-androumpevitsis

Κατηγορία:Μονές της περιφερειακής ενότητας Λακωνίας
Eye of the Beholder (τραγούδι)

Το "**Eye of the Beholder**" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον τέταρτο δίσκο τους, *[[...And Justice for All]]* (1988). Τον Οκτώβριο του ίδιου έτους, κυκλοφόρησε και ως single, το δεύτερο -εκ των τριών- που κυκλοφόρησε από τον παραπάνω δίσκο. Η θεματολογία του κομματιού είναι η ελευθερία του λόγου, αλλά και γενικότερα η ελευθερία. Το 1993, κυκλοφόρησε και σε μία medley έκδοση, στον δίσκο *[[Live Shit: Binge & Purge]]*.

## Παραπομπές


## Εξωτερικοί σύνδεσμοι
* Eye of the Beholder στο AZlyrics.com

Κατηγορία:Τραγούδια του 1988
Κατηγορία:Singles του 1988
Κατηγορία:Τραγούδια των Metallica
Κατηγορία:Singles της Elektra Records
Πανελλήνιο Πρωτάθλημα Τραμπολίνο 2019

Το **Πανελλήνιο Πρωτάθλημα Τραμπολίνο 2019** ήταν η 22η διοργάνωση του Πανελληνίου Πρωταθλήματος Τραμπολίνο, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στο Κλειστό Γυμναστήριο «Γεώργιος Γαλανόπουλος», στο Λουτράκι από το Σάββατο 11 έως και την Κυριακή 12 Μαΐου του 2019. Συμμετείχαν 105 αθλητές από 23 συλλόγους.

Στο πρωτάθλημα διεξήχθησαν οι κατηγορίες Α΄ (Ανδρών–Γυναικών), Β΄ (Εφήβων–Νεανίδων) και Γ΄ (Παίδων–Κορασίδων). Πρωταθλήτρια ομάδα στους άνδρες αναδείχθηκε o Δ.Α.Σ. Δραπετσώνας και στις γυναίκες ο Γ.Α.Σ. Αχιλλέας Γλυφάδας.

## Κάτοχοι μεταλλίων
2017 | 2018 | 2019 | 2020 | 2021

## Πίνακας μεταλλίων
### Ανδρών

### Γυναικών

## Εξωτερικοί σύνδεσμοι
*«Οι κορυφαίοι του ελληνικού τραμπολίνο δίνουν ραντεβού στο Λουτράκι» στο Internet Archive
*Πανελλήνιο Πρωτάθλημα Τραμπολίνο 2019 — Τραμπολίνο — Αναλυτικά αποτελέσματα 
*Πανελλήνιο Πρωτάθλημα Τραμπολίνο 2019 — Διπλό Μίνι Τραμπ — Αναλυτικά αποτελέσματα

Κατηγορία:Πανελλήνιο Πρωτάθλημα Τραμπολίνο
Κατηγορία:Γυμναστική το 2019
Κατηγορία:Αθλητισμός στην Κορινθία
Επαρχιακόν Κόμμα

Το **Επαρχιακόν Κόμμα** ήταν πολιτικό κόμμα στην Ελλάδα που συμμετείχε για πρώτη και τελευταία φορά στις εθνικές εκλογές το 1926, όπου έλαβε το 1% των ψήφων και κέρδισε 2 έδρες. Οι εκλογές του 1926 ήταν οι μοναδικές εκλογές στις οποίες συμμετείχε.

## Παραπομπές


## Πηγές
*  

Κατηγορία:Πρώην πολιτικά κόμματα στην Ελλάδα
Φρειδερίκη Βιλελμίνη της Πρωσίας

Η **Φρειδερίκη Βιλελμίνη της Πρωσίας** (γερμ. *Friederike Wilhelmine von Preußen*, 30 Σεπτεμβρίου 1796 - 1 Ιανουαρίου 1850) ήταν δούκισσα του Άνχαλτ-Ντέσσαου.

## Βιογραφία
Η *Φρειδερίκη Λουίζα Βιλελμίνη Αμαλία* γεννήθηκε στις 30 Σεπτεμβρίου 1796 στο Βερολίνο, και ήταν το νεότερο παιδί και μοναχοκόρη του Λουδοβίκου Κάρολου της Πρωσίας και της Φρειδερίκης του Μεκλεμβούργου-Στρέλιτς.

Περίπου το 1815 η Φρειδερίκη Βιλελμίνη γνώρισε τον Λεοπόλδο Δ΄ του Άνχαλτ-Ντέσσαου. Στις 17 Μαΐου 1816, η Φρειδερίκη Βιλελμίνη και ο Λεοπόλδος αρραβωνιάστηκαν. Ο αρραβώνας τους οργανώθηκε από την πρωσική Αυλή. Στις 18 Απριλίου 1818 έγινε ο γάμος τους, στο Βερολίνο.

Η Φρειδερίκη Βιλελμίνη πέθανε την 1η Ιανουαρίου 1850 σε ηλικία 53 ετών στο Ντέσσαου.

## Οικογένεια
To 1818 η Φρειδερίκη Βιλελμίνη παντρεύτηκε τον Λεοπόλδο Δ΄  του Άνχαλτ-Ντεσσάου στο Βερολίνο. Μαζί απέκτησαν 6 παιδιά:
*Αυγούστα (1819 - 1822).
*Αγνή (1824 - 1897), παντρεύτηκε τον Ερνέστο Α΄ της Σαξονίας-Αλτεμβούργου. Απέκτησαν 2 παιδιά.
*θνησιγενής γιος (3 Αυγούστου 1825).
*θνησιγενής γιος (3 Νοεμβρίου 1827).
*Φρειδερίκος Α΄ (1831 - 1904), παντρεύτηκε την Αντωνία της Σαξονίας-Αλτεμβούργου. Απέκτησαν 6 παιδιά.
*Μαρία Άννα (1837 - 1906), παντρεύτηκε τον Φρειδερίκο Κάρολο της Πρωσίας. Απέκτησαν 5 παιδιά.

## Πρόγονοι

## Τίτλοι
*30 Σεπτεμβρίου 1796 – 18 Απριλίου 1818: *Η Βασιλική Υψηλότητα* Πριγκίπισσα Φρειδερίκη Βιλελμίνη της Πρωσίας
*18 Απριλίου 1818 - 1 Ιανουαρίου 1850: *Η Βασιλική Υψηλότητα* Η Δούκισσα του Άνχαλτ-Ντεσσάου
*27 Νοεμβρίου 1847 - 1 Ιανουαρίου 1850: *Η Βασιλική Υψηλότητα* Η Δούκισσα του Άνχαλτ-Καίτεν

## Παραπομπές


*

Κατηγορία:Οίκος των Χοεντσόλερν
Κατηγορία:Οίκος των Ασκάνια
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Κατηγορία:Γερμανίδες δούκισσες
Ιερά Μονή Μάντζαρη

Η **Ιερά Μονή Μάντζαρη** βρίσκεται στον νομό Εύβοιας, 15 χιλιόμετρα νοτιοδυτικά της Κύμης. Εορτάζει στις 23 Αυγούστου, ημέρα της Απόδοσης εορτής Κοιμήσεως της Θεοτόκου. Σύμφωνα με την απογραφή του 2011 έχει 2 κατοίκους. Είναι κτισμένη σε υψόμετρο 170 μ.

## Ιστορία της Μονής
Πότε ακριβώς ιδρύθηκε η μονή δεν είναι γνωστό. Η παλαιότερη πηγή σχετικά με την ύπαρξη του μοναστηριού, είναι έγγραφο, με ημερομηνία 15 Αυγούστου 1529, με το οποίο κάτοικοι των χωριών Οξύλιθος και Όριο δώρισαν στο μοναστήρι κτήματα. Στη βιβλιοθήκη της μονής υπάρχουν άλλα δύο έγγραφα με ημερομηνία 4 Απριλίου 1608 και 4 Αυγούστου 1771 αντίστοιχα. Το πρώτο αφορά τη παραχώρηση κτηματικής περιουσίας της Μονής Κοτσικιάς στη Μονή Μάντζαρη έναντι 3.000 γροσίων, προκειμένου ο ηγούμενος και οι μοναχοί της Μονής Κοτσικιάς να βρουν τα απαραίτητα χρήματα για να καλύψουν τα έξοδα του μοναστηριού τους. Με το δεύτερο έγγραφο πουλήθηκε στη Μονή Μάντζαρη κινητή και ακίνητη περιουσία της Μονής Βύθουλα, προκειμένου ο ηγούμενος και οι μοναχοί της να μπορέσουν να αντιμετωπίσουν τα έξοδα του δικού τους μοναστηριού. Υπάρχει επίσης ο κώδικας, ο οποίος άρχισε να γράφεται το 1608. 

Στην Επανάσταση του 1821 πήραν μέρος τόσο ο Ηγούμενος της μονής, Παρθένιος όσο και οι μοναχοί, μεταξύ των οποίων ο αδελφός του οπλαρχηγού της Εύβοιας Νικολάου Κριεζώτη, Γρηγόριος. Η μονή δώρισε στον αγώνα 8.000 γρόσια ενώ οι οπλαρχηγοί της Εύβοιας τη χρησιμοποιούσαν ως κρησφύγετο. Το 1834 η μονή είχε 10 μοναχούς. Το 1910 έγινε μετόχι της Μονής Σωτήρος Κύμης.

## Περιγραφή του μοναστηριού
Στη μέση του μοναστηριού υπάρχει το καθολικό της μονής. Πρόκειται για σταυρεπίστεγο, μονόκλιτο, βυζαντινού ρυθμού ναό, που το εσωτερικό του είναι καλυμμένο με ασβέστη. Σε σημεία που έχουν πέσει οι σοβάδες έχουν έρθει στο φως παλιές αγιογραφίες. Στο τέμπλο υπάρχουν τρεις βυζαντινές εικόνες, που ανάγονται στον 16ο αιώνα: της Παναγίας, του Χριστού και του Ιωάννη του Προδρόμου.

Γύρω από το καθολικό υπάρχουν τα κελιά, οι ξενώνες, το ηγουμενείο, η βιβλιοθήκη, τα γραφεία, βοηθητικοί χώροι κ.α. και όλα μαζί περιβάλλονται από τον παλιό μαντρότοιχο της μονής.

Στη μονή διατηρείται μια μεγάλη ξύλινη ανάγλυφη σφραγίδα του Αγίου Γεωργίου. 

## Ονομασία της Μονής
Για την ονομασία της Μονής Μάντζαρη υπάρχουν διάφορες εκδοχές: υπάρχει η εκδοχή ότι πήρε το όνομά της από τον πρώτο ηγούμενο και ιδρυτή της, που ονομαζόταν «Μάντζαρης». Κατά άλλη εκδοχή ιδρύθηκε από μια πλούσια γυναίκα από τη Μικρά Ασία, που είχε μαζί της πολλά «μαντζάρια» (χρήματα) ενώ σύμφωνα με μια τρίτη εκδοχή η ονομασία προέρχεται από το μεγάλο πλούτο του μοναστηριού («μαντζάρια»).

## Παραπομπές


## Εξωτερικοί σύνδεσμοι
*https://web.archive.org/web/20190802135358/https://www.eviagreece.gr/item/iera-moni-mantzari/
*https://web.archive.org/web/20190802135358/http://ikivotos.gr/post/6446/monh-mantzarh-mnhmeio-thrhskeytikhs-kai-istorikhs-aksias

Μαντζαρη
Μονη Μαντζαρη
Χαλκομανία

μικρογραφία|δεξιά|350px|
Η **χαλκομανία**, είναι τεχνική της έγχρωμης εκτύπωσης ή της ξεπατίκωσης χρωμάτων επάνω σε αντικείμενα. Κατατάσσεται στο γενικότερο καλλιτεχνικό πεδίο της μονοτυπίας, διαφέρει όμως στο ότι δεν γίνεται αντιγραφή ενός μοτίβου, αλλά χαλκομανία αυτή καθαυτή είναι το μοτίβο.

Η τεχνική πρωτοεφαρμόστηκε στην Αγγλία γύρω στο 1750 , και στη συνέχεια από το 1865 στις Ηνωμένες Πολιτείες. Έγινε δημοφιλής πρακτική στους σουρεαλιστές, και στην δεκαετία του 1935 από τους Óscar Domínguez και Ithell Colquhoun  . Ο Μαξ Ερνστ ανέπτυξε περαιτέρω την τεχνική: Σε αντίθεση με τον Dominguez, ο Ερνστ έπαιξε με άμορφα τυχαία σχήματα και χρώματα. Στη δεκαετία του 1950 και στις αρχές της δεκαετίας του 1960, η τέχνη της χαλκομανίας χρησιμοποιήθηκε σε κόμικς όπως το Flash Gordon, και άλλα.

## Πηγές

* Gudrun Arnold: *Décalcomanie - το ταξίδι μου για την ανακάλυψη* . Manuela Kinzel, Göppingen 2012, ISBN 978-3-937367-82-8 .

## Εξωτερικοί σύνδεσμοι

* Ιστορία 
* Παραδείγματα

## Παραπομπές


Κατηγορία:Τεχνικές ζωγραφικής
Κατάλογος τραγουδιών στην κορυφή του Billboard Hot 100 (2015)

Το ''Billboard'' Hot 100 είναι ένας κατάλογος που κατατάσσει τα καλύτερα τραγούδια στις Ηνωμένες Πολιτείες . Τα στοιχεία του, που δημοσιεύονται από το περιοδικό *[[Billboard]]* και συντάσσονται από τη Nielsen SoundScan, βασίζονται συλλογικά στις εβδομαδιαίες φυσικές και ψηφιακές πωλήσεις κάθε τραγουδιού, καθώς και στην ποσότητα του airplay που λαμβάνεται στους αμερικανικούς ραδιοφωνικούς σταθμούς και στην ροή σε online ψηφιακά μουσικά καταστήματα. 

Κατά τη διάρκεια του 2015 οκτώ σινγκλς έφτασαν στην κορυφή στο Hot 100. Ένα ένατο, το "Blank Space" από την Τέιλορ Σουίφτ, ξεκίνησε την πορεία του στην κορυφή τον Δεκέμβριο του 2014. Από τα συνολικά εννέα , τα τρία ήταν συνεργασίες. Από τους συνολικά 10 καλλιτέχνες ή συγκροτήματα που είχαν τραγούδι στην πρώτη θέση του Hot 100, οι έξι — Μαρκ Ρόνσον, Τσάρλι Πουθ, Κέντρικ Λάμαρ, Όμι, The Weeknd και Τζάστιν Μπίμπερ— πέτυχαν κάτι τέτοιο για πρώτη φορά. Το τραγούδι με την μεγαλύτερη διάρκεια παρουσίας (14 εβδομάδες) στην πρώτη θέση του καταλόγου για όλη την χρονιά ήταν το "Uptown Funk" . Επιπλέον το ίδιο τραγούδι  βρέθηκε στην κορυφή του καταλόγου με τα 100 καλύτερα τραγούδια στο τέλος της χρονιάς (*Billboard* Year-End Hot 100). 

## Ιστορικό τραγουδιών στην κορυφή ανά εβδομάδα

## Παραπομπές


2015
Κόμμα Προοδευτικής Ενώσεως

Το **Κόμμα Προοδευτικής Ενώσεως** ήταν ελληνικό πολιτικό κόμμα της δεκαετίας του 1920 και του 1930.

## Ιστορία
Το κόμμα συμμετείχε για πρώτη φορά σε εκλογές το 1928, κερδίζοντας το 1.3% των ψήφων και 5 έδρες στις βουλευτικές εκλογές του 1928. Στις γερουσιαστικές εκλογές του 1929 το κόμμα κέρδισε δύο έδρες. Ωστόσο, δεν συμμετείχε σε κάποια επόμενη εκλογή, και έτσι έπεσε στην αφάνεια.

## Παραπομπές


## Πηγές
*  

Κατηγορία:Πρώην πολιτικά κόμματα στην Ελλάδα
Εκκλησία Ατένι Σιόνι

Η **Εκκλησία Ατένι Σιόνι** () είναι μια Γεωργιανή Ορθόδοξη εκκλησία του 7ου αιώνα που βρίσκεται στο χωριό Ατένι, περίπου 10 χλμ. νότια της πόλης Γκόρι στη Γεωργία. Η εκκλησία είναι αφιερωμένη στην Κοίμηση της Θεοτόκου. Βρίσκεται σε μια περιοχή της κοιλάδας του ποταμού Τάνα που είναι γνωστή όχι μόνο για τα ιστορικά μνημεία της, αλλά και για τα γραφικά τοπία και το κρασί της.  

## Ιστορία
Η Εκκλησία Ατένι Σιόνι χτίστηκε κατά το πρώτο μισό του 7ου αιώνα. Η εκκλησία φαίνεται πολύ παρόμοια σε σχέδιο με του Μοναστηριού Γιβάρι στο Μτσχέτα, που  

γενικά θεωρείται ότι την έχει προηγηθεί και, ως εκ τούτου, έχει περιγραφεί από ορισμένους ιστορικούς της τέχνης ως εκκλησία «τύπου Γιβάρι».Κοντά στην εκκλησία υπάρχουν τα ερείπια της μεσαιωνικής οχυρωμένης πόλης Ατένι. Το όνομα Σιόνι σχετίζεται με το όρος Σιών στην Ιερουσαλήμ. 

Κατά τον 10ο αιώνα η εκκλησία ανακαινίστηκε και τα ονόματα των αρχιτεκτόνων αναφέρονται στις επιγραφές της εκκλησίας. Όπως ο Αρμένιος αρχιτέκτοντας Τοντοσάκ δηλώνει: «Εγώ, ο Τοντοσάκ, ο οικοδόμος αυτής της ιερής εκκλησίας» σε μία Αρμενική επιγραφή στη νότια πρόσοψη.

Στους τοίχους της εκκλησίας υπάρχουν επιγραφές στα Γεωργιανά, στα Ελληνικά, στα Αρμενικά και στα Συριακά. Επίσης, βρίσκονται και οι 3 τύποι Γεωργιανών γραφών: Ασομταβρούλι, Νουσχούρι και Μχεντρούλι. Οι επιγραφές σε Νουσκούρι χρονολογούνται του 835 και οι επιγραφές σε Μχεντρούλι του 980.

Η εκκλησία έκλεισε κατά τη Σοβιετική περίοδο, από το 1920. Το 1970 ξεκίνησαν έργα αποκατάστασης στο κτίριο, για ενίσχυση των προσόψεων και της οροφής. Από το 1989 είναι λειτουργική και οι εργασίες συντήρησης των τοιχογραφιών συνεχίζονται.

## Περιγραφή
Η Ατένι Σιόνι είναι ένα πρώιμο παράδειγμα θολωτής τετράκογχης εκκλησίας. Έχει σταυροειδές σχήμα με εσωτερικές διαστάσεις 24 μ. x 19,22 μ. Οι προσόψεις της είναι καλυμμένες με σκαλιστές ορθογώνιες πρασινωπές-γκριζες πέτρες, και διακοσμημένες με στολίδια και παραστατικά ανάγλυφα.  

Από τον 11ο αιώνα, η τοιχογράφηση του εσωτερικού των Γεωργιανών εκκλησιών ήταν υποχρεωτική. Η εκκλησία Ατένι Σιόνι είναι αφιερωμένη στην Κοίμηση της Θεοτόκου - και μολονότι η σειρά των τοιχογραφιών ακολουθεί το παραδοσιακό μονοπάτι της Γεωργιανής εικονογραφίας η Θεοτόκος είναι η κεντρική μορφή και πολλές από τις τοιχογραφίες αφηγούνται την ιστορία της. Περιλαμβάνονται σκηνές του Ευαγγελισμού με τον Αρχάγγελο Γαβριήλ και το 

*Όνειρο του Ιωσήφ*. Στις τοιχογραφίες περιλαμβάνονται οι προσωπογραφίες Γεωργιανών βασιλιάδων και φεουδαρχών: του Γεωργίου του Τσκοντίντι, του Δαβίδ Δ' του Κτίστη, του Μπαγκράτ Δ', του Γεωργίου Β' και της Βασίλισσας Ιζντούχτ.

Στην εκκλησία υπάρχουν άφθονες επιγραφές ιστορικού ενδιαφέροντος, όπως η επιγραφή προς τιμήν του Αδαρνάση Α' του Τάο-Κλαργέτι, του πρώτου τεκμηριωμένου Γεωργιανού Βαγρατίδη αριστοκράτη που ήταν ο πατέρας του Άσοτ Α΄, του ιδρυτή της νέας βασιλικής γενιάς της Γεωργίας. Στην εκκλησία Ατένι Σιόνι έχουν ενταφιαστεί αρκετοί ευγενείς και σε επιγραφές αναφέρονται τα ονόματά τους, ημερομηνίες γέννησης και θανάτου.

## Παραπομπές

Κατηγορία:Ανατολικές Ορθόδοξες εκκλησίες
Κατηγορία:Αρχαιολογικοί τόποι στη Γεωργία
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Πανελλήνιο Πρωτάθλημα Τζούντο 1977

Το **Πανελλήνιο Πρωτάθλημα Τζούντο 1977** ή **Α΄ Πανελλήνιοι Αγώνες Τζούντο** ήταν η πρώτη διοργάνωση του Πανελληνίου Πρωταθλήματος Τζούντο, που διεξήχθη από τον Σύνδεσμο Ελληνικών Γυμναστικών Αθλητικών Σωματείων (ΣΕΓΑΣ). Η διοργάνωση πραγματοποιήθηκε στο Κλειστό Γυμναστήριο Γλυφάδας, στη Γλυφάδα από το Σάββατο 3 έως και την Κυριακή 4 Δεκεμβρίου του 1977. Διεξήχθησαν 7 αγωνίσματα και συμμετείχαν 4 σύλλογοι.

Πρωταθλήτρια ομάδα αναδείχθηκε η ΧΑΝΘ.

## Κάτοχοι μεταλλίων
1977 | 1978 | 1979 

## Πίνακας μεταλλίων

Πηγή:

## Σύλλογοι που μετείχαν
Μετείχαν οι σύλλογοι:

## Παραπομπές


Κατηγορία:Τζούντο στην Ελλάδα
Κατηγορία:Αθλητικά γεγονότα του 1977
Κατηγορία:Δήμος Γλυφάδας
Νίκος Αγγελίδης

Ο **Νίκος Αγγελίδης** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το Πατριωτικό Μέτωπο.

## Βιογραφικά στοιχεία
Ο Νίκος Αγγελίδης γεννήθηκε στον Κάτω Δρυ το 1932. Ομιλούσε, πέρα από την ελληνική, την αγγλική και τη γαλλική γλώσσα. Σπούδασε ελληνική φιλολογία, αγγλική φιλολογία και νομικά. Εργάστηκε ως εκπαιδευτικής και ως δικηγόρος.

Ήταν νυμφευμένος με την Κλαίρη Αγγελίδου. Είχε τρεις υιούς. 

## Πολιτική διαδρομή
Εξελέγη βουλευτής στις Βουλευτικές εκλογές 1960 στην Εκλογική Περιφέρεια Αμμοχώστου με το Πατριωτικό Μέτωπο για την Α΄ Κοινοβουλευτική Περίοδο. Το Πατριωτικό Μέτωπο διαλύθηκε το 1969. Ο Νίκος Αγγελίδης συνέχισε για ένα χρόνο ως ανεξάρτητος βουλευτής.

## Παραπομπές

## Πηγές
*

Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Βουλευτές Αμμοχώστου
Κατηγορία:Κύπριοι εκπαιδευτικοί
Κατηγορία:Κύπριοι δικηγόροι
Κατηγορία:Βουλευτές Α΄ Κοινοβουλευτικής Περιόδου (Κύπρος)
Ιωάννης Δαμιανός

Με το ονοματεπώνυμο **Ιωάννης Δαμιανός** αναφέρονται οι:

* Ιωάννης Δαμιανός (πολιτικός) (1813-1860), νομικός, βουλευτής και υπουργός δικαιοσύνης
* Ιωάννης Δαμιανός (υποναύαρχος) (1861 - 1920), υποναύαρχος και υπουργός των ναυτικών
Κωνσταντίνος Κουνουγέρης

Ο **Κωνσταντίνος Κουνουγέρης** ήταν Έλληνας δικαστής που διετέλεσε υπουργός Δικαιοσύνης.

## Βιογραφικά στοιχεία

Σπούδασε νομικά και ακολούθησε σταδιοδρομία στον δικαστικό κλάδο φτάνοντας μέχρι τον βαθμό του Αρεοπαγίτη. 

Στις 9 Μαΐου 1985 τοποθετήθηκε υπηρεσιακός υπουργός Δικαιοσύνης στην κυβέρνηση Ανδρέα Παπανδρέου προκειμένου να διεξαχθούν οι εκλογές του Ιουνίου 1985. Παραιτήθηκε από την θέση μετά τις εκλογές στις 5 Ιουνίου 1985.

## Αναφορές


Κατηγορία:Έλληνες υπουργοί Δικαιοσύνης
Κατηγορία:Έλληνες δικαστικοί
Νικόλαος Παπαντωνίου

Ο **Νικόλαος Παπαντωνίου** (1922 - 9 Αυγούστου 1999) ήταν Έλληνας καθηγητής Αστικού Δικαίου που διετέλεσε υπουργός Δικαιοσύνης.

## Βιογραφικά στοιχεία

Σπούδασε νομικά στο Πανεπιστήμιο Αθηνών, του οποίου αναγορεύθηκε διδάκτωρ. Εξελέγη υφηγητής του Αστικού Δικαίου στο Πανεπιστήμιο Αθηνών, έκτακτος καθηγητής στα Πανεπιστήμια Θεσσαλονίκης και Αθηνών και εν συνεχεία τακτικός καθηγητής Αστικού Δικαίου στη Νομική Σχολή Αθηνών. Υπήρξε, επίσης, μέλος του δ.σ. της Εθνικής Τράπεζας της Ελλάδας. 

Στις 22 Μαΐου 1984 τοποθετήθηκε υπουργός Δικαιοσύνης στην κυβέρνηση Ανδρέα Παπανδρέου, θέση στην οποία παρέμεινε μέχρι τις 21 Ιουνίου 1984.

## Αναφορές


Κατηγορία:Έλληνες δικηγόροι του 20ού αιώνα
Κατηγορία:Έλληνες υπουργοί Δικαιοσύνης
Κατηγορία:Καθηγητές νομικής Αθηνών
Άντι Ρίνε

Ο **Άντι Ρίνε** (φιν. *Antti Juhani Rinne* (3 Νοεμβρίου 1962-) είναι Φινλανδός δικηγόρος και πολιτικός, αρχηγός του Σοσιαλδημοκρατικού Κόμματος από το 2014. Έπειτα από τις 

εκλογές του 2019, ορκίστηκε ως Πρωθυπουργός της Φινλανδίας και παραιτήθηκε από την πρωθυπουργία τον Δεκέμβριο του 2019. Διορίστηκε στην πρωθυπουργία στις 6 Ιουνίου 2019. Προηγουμένως υπηρέτησε ως υπουργός Οικονομικών και αντιπρόεδρος της κυβέρνησης μεταξύ 2014 και 2015 και εκλέγεται βουλευτής από το 2015. Λίγο πριν την πρωθυπουργία, ήταν Πρόεδρος της Βουλής.

Ο Ρίνε σπούδασε νομικά και κατέχει πτυχίο από το Πανεπιστήμιο του Ελσίνκι. Υπηρέτησε ως πρόεδρος της Ένωσης Επαγγελματιών Ιδιωτικού Τομέα (ERTO) από το 2002 ως το 2005, της Ένωσης Μισθωτών Εργαζομένων από το 2005 ως το 2010 και των Συνδικάτων Επαγγελματιών από το 2010 ως το 2014. Ο Ρίνε εξελέγη πρόεδρος του Σοσιαλδημοκρατικού Κόμματος (SDP) στις 9 Μαΐου 2014.

O πρωθυπουργός παραιτήθηκε στις 3 Δεκεμβρίου 2019 έπειτα από τη διαφωνία του Κόμματος του Κέντρου (ένα από τα κόμματα που άνηκαν στον κυβερνητικό συνασπισμό) με τον τρόπο που ο Ρίνε χειρίστηκε την απεργία στα ταχυδρομεία και την απόσυρση της εμπιστοσύνης προς το πρόσωπο του πρωθυπουργού. Ο πρόεδρος της χώρας Σάουλι Νιινίστο ζήτησε από τον Ρίνε να παραμείνει υπηρεσιακός πρωθυπουργός ως τον ορισμό αντικαταστάτη. Στις 10 Δεκεμβρίου 2019, η παραίτησή του έγινε και επισήμως δεκτή, ενώ στον πρωθυπουργικό θώκο τον αντικατέστησε η Σάνα Μαρίν, η νεότερη πρωθυπουργός στη Φινλανδία, αλλά και σε όλο τον κόσμο.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Φινλανδίας
Σόλων Ράγκας

Ο **Σόλων Ράγκας** ήταν Έλληνας Εισαγγελέας του Αρείου Πάγου.

## Βιογραφία
Γεννήθηκε στην Άρτα και ήταν γιος του Δημητρίου Ράγκα. Σπούδασε νομικά και εισήλθε στο δικαστικό σώμα το 1940 φτάνοντας μέχρι τον βαθμό του Αρεοπαγίτη (1972). Το 1977 διορίστηκε Εισαγγελέας του Αρείου Πάγου, θέση στην οποία παρέμεινε μέχρι το 1979.

Στις 17 Σεπτεμβρίου 1981 τοποθετήθηκε υπηρεσιακός υπουργός Δικαιοσύνης στην κυβέρνηση Γεωργίου Ράλλη προκειμένου να διεξαχθούν οι εθνικές εκλογές του 1981. Στις 21 Οκτωβρίου 1981 παραιτήθηκε μαζί με όλη την κυβέρνηση Ράλλη.

## Παραπομπές


Κατηγορία:Έλληνες υπουργοί Δικαιοσύνης
Κατηγορία:Έλληνες δικαστικοί
Κατηγορία:Εισαγγελείς του Αρείου Πάγου
Hero of the Day

To "**Hero of the Day**" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον έκτο δίσκο τους, Load (1996). Την ίδια χρονιά κυκλοφόρησε και σε single, το δεύτερο από τον παραπάνω δίσκο. Το single σημείωσε εισπρακτική επιτυχία, φτάνοντας στο νούμερο 1 των αμερικανικών Mainstream Rock του *[[Billboard]]*. Επίσης, έφτασε στο νούμερο 2 των αυστραλιανών charts, στο νούμερο 3 των φινλανδικών και στο νούμερο 8 των ισπανικών. Στο *[[Billboard Hot 100]]*, έφτασε έως και το νούμερο 60. 

Για την προώθηση του κομματιού κυκλοφόρησε και video clip. Το single, επίσης, είναι γνωστό, καθότι εκτός από το Hero of the Day, περιελάμβανε και τέσσερα διασκευασμένα τραγούδια των Motörhead, τα οποία ηχογραφήθηκαν ζωντανά, κατά τη διάρκεια των πεντηκοστών γενεθλίων του Lemmy. Και τα τέσσερα αυτά κομμάτια συμπεριλήφθηκαν στον δίσκο τους *[[Garage Inc.]]*, του 1998. 

## Παραπομπές


## Εξωτερικοί σύνδεσμοι
* Video clip στο YouTube

Κατηγορία:Τραγούδια του 1996
Κατηγορία:Singles του 1996
Κατηγορία:Τραγούδια των Metallica
Κατηγορία:Singles της Elektra Records
Ουρλιαχτό (ποίημα)

μικρογραφία|Το εξώφυλλο της συλλογής ποιημάτων Κραυγή και άλλα ποιήματα του Άλλεν Γκίνσμπεργκ,1956.
Το ***Ουρλιαχτό*** (αγγλ. *The Howl*) είναι το διασημότερο ποίημα του αμερικανού συγγραφέα Άλλεν Γκίνσμπεργκ. Έκανε πρεμιέρα στις 7 Οκτωβρίου του 1955 στην Σιξ Γκαλερί στο Σαν Φρανσίσκο και είναι αφιερωμένο στον φίλο του Γκίνσμπεργ, τον Καρλ Σολομόν, τον οποίο είχε γνωρίσει σε ψυχιατρική κλινική. Θεωρείται το κατ'εξοχήν ποιητικό έργο της *[[Γενιά Μπιτ|Γενιάς Μπιτ]]*.

Κατηγορία:Γενιά Μπητ
Κατηγορία:Ποιήματα
Κατηγορία:Αμερικανική λογοτεχνία
Κατηγορία:20ός αιώνας στη λογοτεχνία
Καρλ Σολομόν

Ο **Καρλ Σολομόν** (30 Μαρτίου 1928 - 26 Φεβρουαρίου 1993) ήταν Αμερικανός συγγραφέας. Ένα από τα πιο γνωστά έργα του είναι η «*Έκθεση από το Άσυλο: Ύστερες σκέψεις ενός Ασθενούς»*.
## Παραπομπές


Κατηγορία:Αμερικανοί συγγραφείς
Mama Said (τραγούδι, Metallica)

To "**Mama Said**" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στο έκτο δίσκο τους, *[[Load (άλμπουμ)|Load]]*, του 1996. Την ίδια χρονιά κυκλοφόρησε και ως single από τον παραπάνω δίσκο, το τρίτο από αυτόν. Το θέμα του κομματιού είναι το πώς η μητέρα ενός αγοριού ή άντρα τον έμαθε για τη ζωή. Το κομμάτι γράφτηκε εξολοκλήρου από τον Τζέιμς Χέτφιλντ, και credits δίνονται και στον Λαρς Ούλριχ, και αφορά τη σχέση που είχε με τη μητέρα του, την οποία έχασε σε ηλικία 16 ετών, από καρκίνο. Για την προώθηση του τραγουδιού κυκλοφόρησε και video clip, στο οποίο πρωταγωνιστεί ο Χέτφιλντ. 

## Παραπομπές
 

## Εξωτερικοί σύνδεσμοι
* Video clip στο YouTube

Κατηγορία:Τραγούδια του 1996
Κατηγορία:Singles του 1996
Κατηγορία:Τραγούδια των Metallica
Κατηγορία:Singles της Elektra Records